बढ़ रहे मगरमच्छों के कारण चंबल नदी से घड़ियालों के पलायन का खतरा
चंबल नदी से घड़ियाल पलायन कर सकते हैं। मगरमच्छों का बढ़ता कुनबा उनके लिए परेशानी बन रहा है। लेकिन इस गंभीर मुद्दे पर वन विभाग के अधिकारी चिंतन करने बजाय इसे प्राकृतिक कारण मानकर खामोश बैठे हैं। अधिकारियों की लापरवाही का अंदाजा इस बात से लगाया जाता है कि जलीय जीवों के आंकड़ों का विश्लेषण तो दूर की बात वे अभी तक आठ दिन पहले हुई गणना के आंकड़ों को सार्वजनिक नहीं कर सके हैं।
बीते छह सालों में चंबल नदी में घड़ियालों की अपेक्षा मगरमच्छ के बढ़ने का प्रतिशत अत्यधिक रहा है। 2011 से 2016 तक घडिय़ालों की संख्या 928 से बढ़कर 1162 तक पहुंच गई है। लेकिन मगरमच्छों का कुनबा इतने ही समय में 311 से 464 के आंकड़े पर पहुंच गया है। इस साल के आंकड़े क्या रंग लाए हैं यह बताने में अधिकारी हिचकिचा रहे हैं। समझा जा रहा है मगरमच्छों के बढ़ते प्रतिशत के कारण वन मंडल अधिकारी जलीय जीवों की गणना के आंकड़े को सार्वजनिक करने से बच रहे हैं।
आठ दिन पहले हुई जलीय जीवों की गणना के आंकड़ों को सार्वजनिक करने से बच रहे वन विभाग के अधिकारी
(नोट : आंकड़े बताते हैं कि 2011-12 के बीच घड़ियाल व मगरमच्छों की संख्या में कमी आई लेकिन अधिकारी कारण नहीं बता सके।)
प्रश्न:w वर्ष 2012 में घड़ियाल व मगरमच्छों की संख्या क्यों कम हुई।
जवाब: हो सकता है गणना के दौरान मगरमच्छ व घड़ियाल पानी से बाहर नहीं निकले हों।
प्रश्न: w नदी में मगरमच्छों के बढ़ने का प्रतिशत घड़ियालों को नुकसान पहुंचा सकता है।
जवाब: नदी के किनारों में पर हमने अकसर घड़ियाल व मगरमच्छों को साथ बैठे देखा है। यह प्राकृतिक है।
wप्रश्न: मगरमच्छ हिंसक जीव है और घड़ियाल शांतिप्रिय इसलिए वह घड़ियालों के रहवासों पर कब्जा कर उन्हें पलायन को मजबूर कर सकता है।
जवाब: हमें जानकारी नहीं जलीय जीव विशेषज्ञ से बात करके बता पाएंगे।
wwप्रश्न: छह साल में घड़ियाल इतने नहीं बढ सके जितने बिना प्रयास के मगरमच्छ क्या कारण है।
जवाब: बताया तो जलीय जीव विशेषज्ञ से बात करने के बाद बता पाएंगे।
सीधी बात: पीपी टिटारे, वनमंडलाधिकारी
उड़ीसा की महानदी घड़ियाल विहीन
चंबल नदी में जिस तरह घडिय़ालों को सहेजा जा रहा है। यही प्रयास उड़ीसा के टीकर स्थित महानदी में भी किए गए थे। वहां भी चंबल सेंक्चुरी की तरह घडिय़ालों का पालन-पोषण किया गया। लेकिन मगरमच्छों की संख्या लगातार बढ़ती रही जिसके कारण घड़ियाल धीरे-धीरे महानदी छोड़कर उसकी सहायक नदियों में उतर गए।
आंकड़ों पर नजर
वर्ष घड़ियाल मगरमच्छ
2011 928 311
2012 905 295
2013 948 356
2014 1088 390
2015 1151 402
2016 1162 464
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva awa_Deva unk unk unk unk unk unk